സെഞ്ചുറിയുമായി ബട്ലര് തകര്ച്ചയില് നിന്ന് തിരിച്ചടിച്ച് ഇംഗ്ലണ്ട് ട്വന്റി20 ലോകകപ്പില് ഇംഗ്ലണ്ടിനെതിരെ ശ്രീലങ്കയ്ക്ക് 164 റണ്സ് വിജയലക്ഷ്യം. ഷാര്ജയില് നടക്കുന്ന മത്സരത്തില് ടോസ് നഷ്ടപ്പെട്ട് ബാറ്റിങ്ങിനിറങ്ങിയ ഇംഗ്ലണ്ട് തുടക്കത്തിലെ തകര്ച്ചയ്ക്കു ശേഷം നിശ്ചിത 20 ഓവറില് ആറു വിക്കറ്റ് നഷ്ടത്തില് 163 എന്ന മാന്യമായ സ്കോറില് എത്തുകയായിരുന്നു. ഈ ലോകകപ്പിലെ തന്നെ ആദ്യ സെഞ്ചുറി കണ്ടെത്തിയ ഓപ്പണര് ജോസ് ബട്ലറിന്റെയും നായകന് ഓയിന് മോര്ഗന്റെയും തകര്പ്പന് ബാറ്റിങ്ങാണ് ഇംഗ്ലണ്ടിനെ കരകയറ്റിയത്. ഓപ്പണര് ജെയ്സന് റോയ് 9, മധ്യനിര താരങ്ങളായ ഡേവിഡ് മലാന് 6, ജോണി ബെയര്സ്റ്റോ0 എന്നിവരെ നഷ്ടമായി 5.2 ഓവറില് മൂന്നിന് 35 എന്ന നിലയില് പതറിയിടത്തു നിന്ന് ബട്ലര്മോര്ഗന് സഖ്യമാണ് ഇംഗ്ലണ്ടിനെ കരകയറ്റിയത്. നാലാം വിക്കറ്റില് ഇരുവരും ചേര്ന്ന് 112 റണ്സാണ് കൂട്ടിച്ചേര്ത്തത്. 18ാം ഓവറിന്റെ രണ്ടാം പന്തില് 36 പന്തില് നിന്ന് 40 റണ്സ് നേടിയ മോര്ഗന് പുറത്തായെങ്കിലും ഇന്നിങ്സിലെ അവസാന പന്ത് സിക്സറിനു പറത്തി ബട്ലര് തന്റെ കന്നി ടി 20 സെഞ്ചുറി നേടി ടീമിനെ 160 കടത്തി. അവസാന 10 ഓവറില് 116 റണ്സാണ് ഇംഗ്ലണ്ട് ബാറ്റര്മാര് അടിച്ചെടുത്തത്. 67 പന്തില് നിന്ന് ആറു സിക്സറും ആറ ഫോറും അടക്കം 101 റണ്സുമായാണ് ബട്ലര് പുറത്താകാതെ നിന്നത്. രണ്ടു പന്തില് നിന്ന് ഒരു റണ്ണുമായി മൊയീന് അലിയായിരുന്നു കൂട്ടായി ക്രീസില്. ലങ്കയ്ക്കു വേണ്ടി നാലോവറില് 21 റണ്സ് വഴങ്ങി മൂന്നു വിക്കറ്റ് വീഴ്ത്തിയ സ്പിന്നര് വാനിന്ദു ഹസരങ്കയാണ് തിളങ്ങിയത്. ദുഷ്മന്ത ചമീരയ്ക്കാണ് ഒരു വിക്കറ്റത്.